Пророчанство
Пророчанство

Ноћ данас цвили, ко трудна жена без помоћи.

Ако се данас роди једно дете,
мало ће имати светлих дана.

Јер киша, што ми куца у прозор,
незвана кума,
одмах ће да га крсти;
даће му име безимено,
и осудиће га на вечну тугу,
да и оно својим топлим сузама
њене капљице храни...

Ако се данас роди дете,
мало ће имати веселих дана.

Душан Васиљев

Српска уметничка поезија